钦定古今图书集成/历象汇编/岁功典/第060卷 > 喜迁莺〈秋夜闻雁〉 康与之
## 钦定古今图书集成/历象汇编/岁功典/第060卷 > 喜迁莺〈秋夜闻雁〉 康与之

秋寒初劲。看云路雁来，碧天如镜。湘浦烟深，衡阳沙
绕，风外几行斜阵。回首塞门何处，故国关河重省。汉
使老，认上林欲下，徘徊清影。　江南烟水暝，声过小
楼，烛暗金猊冷。送目鸣琴，裁诗挑锦，此恨此情无尽。
梦想洞庭飞下，散入云涛千顷。过尽也，奈杜陵人远，
玉关无信。